Νίκος Μάντης

Ο **Νίκος Μάντης** είναι έλληνας συγγραφέας. Γεννήθηκε τον Ιούνιο του 1973 και μεγάλωσε στη Νέα Σμύρνη. Σπούδασε νομικά στην Αθήνα και στην Αγγλία. 

Έχει γράψει έξι μυθιστορήματα και μία συλλογή διηγημάτων. Για το βιβλίο του «Οι τυφλοί» έχει τιμηθεί με το βραβείο μυθιστορήματος της Ακαδημίας Αθηνών (Ίδρυμα Κώστα και Ελένης Ουράνη), για τα βιβλία «Οι τυφλοί» και «Άγρια Ακρόπολη» έχει αποσπάσει δύο φορές το βραβείο μυθιστορήματος του ηλεκτρονικού περιοδικού *Ο Αναγνώστης*, και για το μυθιστόρημα «Πέτρα Ψαλίδι Χαρτί» έχει διακριθεί με το The Athens Prize for Literature του περιοδικού *(δε)κατα*. Τα μυθιστορήματά του περιλαμβάνουν στοιχεία της λογοτεχνίας του φανταστικού, ενώ συχνά αποτελούν πολιτικές και κοινωνικές τοιχογραφίες. Έχει δημοσιεύσει άρθρα και διηγήματα σε εφημερίδες και περιοδικά, τόσο στην Ελλάδα όσο και στο εξωτερικό. Έχει, επίσης, μεταφράσει πεζογραφία από τα αγγλικά. Με το πραγματικό του όνομα, Νίκος Λαμπρόπουλος, έχει ασχοληθεί με την ποίηση και το θέατρο.

## Εργογραφία

### Πεζογραφία

* Ψευδώνυμο, Διηγήματα, Καστανιώτης 2006
* Το χιόνι του καλοκαιριού, Μυθιστόρημα, Καστανιώτης 2010
* Άγρια Ακρόπολη, Μυθιστόρημα, Καστανιώτης 2013
* Πέτρα Ψαλίδι Χαρτί, Μυθιστόρημα, Καστανιώτης, 2014
* Οι τυφλοί, Μυθιστόρημα, Καστανιώτης, 2017
* Σφάλμα Συστήματος, Μυθιστόρημα, 2019
* Κιθαιρώνας, Μυθιστόρημα, 2022

### Μεταφράσεις

* Χίλια χρόνια καλές προσευχές, Διηγήματα, Yiyun Li, Καστανιώτης, 2010
* Πώς να είσαι δύο, Μυθιστόρημα, Ali Smith, Καστανιώτης, 2015
* Μικρή αποτυχία, Μυθιστόρημα, Gary Shteyngart, Καστανιώτης, 2015
* Ο πουλημένος, Μυθιστόρημα, Paul Beatty, Καστανιώτης, 2016
* Έσχατες μέρες, Μυθιστόρημα, Brian Evenson, Καστανιώτης, 2016
* Δεν γίνονται αυτά εδώ, Μυθιστόρημα, Sinclair Lewis, Καστανιώτης, 2016
* Το τραγούδι της σειρήνας, Μυθιστόρημα, Val McDermid, Καστανιώτης, 2017
* Δε σταματούν τα θαύματα, Μυθιστόρημα, Robert Irwin, Καστανιώτης, 2018
* Factotum: Άνθρωπος για όλες τις δουλειές, Μυθιστόρημα, Charles Bukowski, Μεταίχμιο, 2018
* Σικάγο, Μυθιστόρημα, David Mamet, Μεταίχμιο, 2018
* Να με φωνάζεις με τ’ όνομά σου, Μυθιστόρημα, André Aciman, Μεταίχμιο, 2018
* Ταχυδρομείο, Μυθιστόρημα, Charles Bukowski, Μεταίχμιο, 2019
* Έλα να με βρεις, Μυθιστόρημα, André Aciman, Μεταίχμιο, 2019
* Ταξιδεύοντας σε ξένη γη, Μυθιστόρημα, David Park, Gutenberg, 2020
* Η ανθρώπινη κωμωδία, Μυθιστόρημα, William Saroyan, Gutenberg, 2021
* Ανθρώπινη δουλεία, Μυθιστόρημα, William Somerset Maugham, Mεταίχμιο, 2021
* Ψεύτες του νερού και άλλες ιστορίες, Διηγήματα, Barry Hannah, Καστανιώτης, 2023
* Βαθέκ, Μυθιστόρημα, William Beckford, 2004, Ροές (ως Νίκος Λαμπρόπουλος)
* Η μηλιά, Νουβέλα, John Galsworthy, 2015, Ροές (ως Νίκος Λαμπρόπουλος) 

### Ποίηση

* Το Μάτι του Άνθους, Ποιήματα, Ροές, 2003
* Οδηγίες για Πρωτόπλαστους, Ποιήματα, Καστανιώτης, 2015
* Κωμωδία Παρεξηγήσεων, Ποιήματα, Καστανιώτης, 2016 
* Ράδιον, Ποιήματα, Καστανιώτης, 2019

### Θέατρο

* Πέτρα σε σχήμα καρδιάς, Πειραματική Σκηνή Εθνικού Θεάτρου, καλοκαίρι 2005 (συγγραφέας)
* Tραστ, στην παράσταση Τρία Νεοελληνικά Έργα σε Πρώτη Παρουσίαση, Εθνικό Θέατρο, σεζόν 2005-2006 (συγγραφέας)

## Παραπομπές


## Εξωτερικοί σύνδεσμοι
* ΠΡΟΣΩΠΟ - Βιβλιοnet - Νίκος Μάντης
* ΚΑΣΤΑΝΙΩΤΗΣ - Νίκος Μάντης
* GOOD READS - Νίκος Μάντης

Κατηγορία:Έλληνες συγγραφείς του 20ού αιώνα